หุ้นผันผวนพลิกปิดบวก5.06จุด
ตลาดหุ้นปิดซื้อขายที่ระดับ 969.28 จุด เพิ่มขึ้น 5.06 จุด หรือ 0.52%มูลค่าการซื้อขาย 36,050.87 ล้านบาท โดยระหว่างวันดัชนีผันผวนปรับตัวลงกว่า 11 จุด แตะต่ำสุดที่&nbsp; 952.99 จุด และปิดตลาดที่ระดับสูงสุดของวันได้
5 ต.ค. 2553

ตลาดหุ้นปิดซื้อขายที่ระดับ 969.28 จุด เพิ่มขึ้น 5.06 จุด หรือ 0.52%มูลค่าการซื้อขาย 36,050.87 ล้านบาท โดยระหว่างวันดัชนีผันผวนปรับตัวลงกว่า 11 จุด แตะต่ำสุดที่  952.99 จุด และปิดตลาดที่ระดับสูงสุดของวันได้
นายพงศ์ภัทร สิริพิพัฒน์ ผู้ช่วยผู้จัดการฝ่ายวิเคราะห์หลักทรัพย์ บริษัทหลักทรัพย์เคจีไอ (ประเทศไทย) กล่าวว่า ตลาดหุ้นวันนี้ถือว่าผันผวนมาก โดยมีปัจจัยจากค่าเงินบาทที่แข็งค่าขึ้นใกล้ 30 บาทต่อเหรียญสหรัฐ จึงทำให้นักลงทุนกังวลว่าธนาคารแห่งประเทศ (ธปท.) จะมีมาตรการออกมา แต่หลังจากธปท.ระบุว่ากำลังศึกษามาตรการดูแลทุนไหลเข้าและรอผู้ว่าธปท.คนใหม่พิจารณา ทำให้ตลาดคลายกังวลนักลงทุนจึงกลับเข้ามาเก็งกำไร
อย่างไรก็ตามยังคงต้องติดตามค่าเงินบาท รวมถึงมาตรการผ่อนคลายของสหรัฐที่จะอัดฉีดเงินเข้าระบบ ซึ่งหากเดินหน้าได้ในเดือนหน้าจะทำให้ตลาดหุ้นไทยปรับฐานลงไม่แรง เพราะมาตรการดังกล่าวจะทำให้เงินไหลเข้าเอเชียและหุ้นไทยต่อ ส่วนการประกาศงบของกลุ่มธนาคารพาณิชย์มองว่ามีน้ำหนักต่อการลงทุนน้อย เพราะปัจจัยที่มีน้ำหนักคือค่าเงินและมาตรการสหรัฐมากกว่า
แนวโน้มวันพรุ่งนี้คาดว่าการปรับตัวขึ้นแรงของดัชนีวันนี้ อาจทำให้มีการทำกำไรออกมา โดยมองแนวรับที่ 965-963 จุด ส่วนแนวต้าน 973 จุด  สำหรับหุ้น 5 อันดับแรกที่มีมูลค่าการซื้อขายสูงสุด ได้แก่
PTT ปิดที่ 297.00  บาท ราคาไม่เปลี่ยนแปลง มูลค่าการซื้อขาย 2,870 ล้านบาท
PTTEP ปิดที่ 160.00 บาท ราคาไม่เปลี่ยนแปลง มูลค่าการซื้อขาย 2,534 ล้านบาท
ITD ปิดที่ 4.64  บาท ลดลง 0.02 บาท หรือ -0.43% มูลค่าการซื้อขาย 1,549 ล้านบาท
SCC ปิดที่ 325.00 บาท เพิ่มขึ้น 1.00  บาท หรือ +0.31% มูลค่าการซื้อขาย 1,206 ล้านบาท 
PTTCH ปิดที่ 134.50 บาท เพิ่มขึ้น 2.50 บาท หรือ 1.89% มูลค่าการซื้อขาย 1,168 ล้านบาท